
-Praemonenda. 


Diu  multumque,  Lector  Benevole,  de  commen- 
tatione, in  qua  fusius  et  accuratius  exponerem, 
quanam  optima  et  facillima  ratione  velum  pen- 
dulum primae  iam  conformationis  vitio  fissum 
in  integrum  restitui  potuerit,  componenda  cogi- 
tavi, nec  egm,  quae  nunc  mihi  dissertationis  ex- 
arandae oblata  est,  occasionem  consilio  illi,  quod 
ceperam,  exsequendo  vel  maxime,  ut  videtur, 
opportunam  praetermisissem,  nisi  multa  eaque 
haud  levia  sententiam  mutare  suasissent  argu- 
menta. 

Ut  enim  de  eo  taceam,  quod  pauca  ilia  dis- 
sertationum inauguralium.  exempla  eodem  fere, 
quo  in  lucem  emergunt,  die  sempiternae,  quam 
pleraequae  harum  compilationum  etiam  iure  mo- 
ritoque  subeunt,  tradi  soleant  nocti,  et  a paucis- 


simis  tantum  legantur,  iam  ipsa  ipsius,  quod 
tractandum  mihi  sumseram,  argumenti  gravitas, 
maiorque,  quam  qui  exiguis  dissertatiunculae  in- 
cludi potuerit  finibus  et  quem  inter  exarandum 
demum  melius  et  accuratius  perspexi,  rei  ambi- 
tus descriptionem  plenam  omnibusque  partibus  ac 
numeris  absolvendam  in  aliud  tempus  differen- 
dam esse  monuerunt, 

Aphorismos  igitur  tantum  nunc  Tibi  exhibeo, 
L.  B.  de  singula  quadam  operationis  illius,  cu- 
ius prima  eaque  felici  exercitatione  nostra  demum 
gavisa  est  aetas,  agentes  parte,  in  qua  tamen  de- 
scribenda — ne  ea,  quae  acutissime,  ingeniosis- 
sime et  accuratisime  iam  alio  loco  i)  exposita 
sunt,  rursus  attingerem  atque  recoquerem  — om- 
nia, quae  mali  originem,  variasque  eius  formas 
cum  aliis  morborum  generibus  comparandas  spec- 
sant,  omnia  denique,  quae  ad  anatomicam  orga- 
norum huc  pertinentium  descriptionem  referenda 
sunt,  de  industria  silentio  praetermisi. 

Hisce  igitur,  quae  nunc  tibi  offero,  qualibus- 
eunque  utere , benignam  et  facilem  huic  brevi  ac 
imperfectae  operationis  gravissimae  atque  maxime 
salutaris  delineationi  praebens  aurem,  donec  inde- 


i)  Conf.  Journal  d.  Cliirurgie  und  Augenheilkunde  v. 
C.  Giafe  u.  Ph,  v,  Walther  Vol.  I,  fa»c.  I.  p.  i-54‘ 


fessum  studium  in  perquirenda  morbi,  de  quo 
egi,  natura  positum,  pluraque,  quibus  ad  liunc 
ipsum  diem  usque  caremus , pericula  largiorem 
nobis  suppeditaverint  disquisitionis  instituendae 
materiem.  Vale* 


De  appellatione  operationi  imponenda. 


X,  potissimus  est  isque  medicorum  celeberrimo- 
rum usu  et  auctoritate  comprobatus  atque  sancitus 
quasi  mos,  ut,  quotiescunque  nova  quaedam  et  antea 
inaudita  res,  sive  indolem  aliquam  peculiarem  cuius- 
dam corporis  humani  partis,  sive  operationem  singu- 
lam recens  detectam,  sive  denique  integram  quandam 
disciplinam  medicam  innuens,  peculiari  nomine  fuerit 
insignienda,  sermo  graecus  in  auxilium  vocetur,  eius- 
modi  rebus  exprimendis  propter  ingentem,  qua  gau- 
det, vocabulorum  compositorum  vel,  analogia  duce, 
facile  componendorum  copiam  aptissimus  et  hoc  quo- 
que nomine  sermone  latino  multo  praestantior. 

Cum  vero  in  hisce  vocabulis  graecis  eligendis  vel 
formandis  gravissimi  haud  raro  a medicis  commissi 
sint  et  quotidie  committantur  errores,  non  abs  re  esse 
arbitror  neque  supervacaneum,  pauca  quaedam  de  vo- 
cabulo, quo  suturam  palati  mollis  insignivi  praemittere 
et  cur  hanc  potissimum  appellationem — reiectis  aliis, 
quae  proposita  sunt,  nominibus  — elegerim , exponere. 

Apud  medicos  graecos  haec  fere  occurrunt  palati 
nomina:  a.  d xgctvds  et  b.  d agssytVxis  ex  tropo 

in  omnibus  fere  linguis  obvio,  non  solum  enim,  in 
lingua  batava,  ut  Riemerus  observavit,  „dat  Hemeltkeu 
sed  apud  nos  quoque  vulgo  dicitur:  „der  Himmel  im 
Munde,“  et  vice  versa  iam  Ennius  poeta  i)  de  coeli 
palato  locutus  est.  c.  »'  «Va*»  apud  Ni- 

candrum Colophon.,  qui  Alexandriae  medicinam  exer- 
cabat  circa  a.  160  ante  Chr.  nat.  ( «Vi/m  proprie  sig- 
nificat labium  superius,  cuius  continuatio  quasi  pala- 
tum est). 

Ea  igitur,  quae  hic  indigitanda  nc-bis  est,  opera- 
tio vel  agttvtgg 'xQvi  vel  x^civig-x  o^u.0d  erit  appel- 
landa; — enim  (a  ga;Vr uv  suere  derivatum) 

vocabulo  latino : „sutura“  apprime  respondet.  Sed 

alias  quoque  nunc  sub  examen  vocemus  appellationes, 
quibus  Viri  quidam  docti  idem  exprimere  voluere. 
Roux,  francogallus,  operationem  nostram  Staphy- 
loraphiam  nuncupavit.  Hanc  vero  appellationem 
nullo  modo  probare  possum,  primum  quidem,  quod 
forma  (o.<pU  ne  unius  quidem  loci  auctoritate  mu- 
nita sit,  et  deinde  quod  >j  s -«pu/isi  inflammatam 
tantum  uvulam  designet,  quod  vel  ex  ipsa  vocis  ety- 
mologia et  ex  significatione  vocabulorum 
et  apud  Artemidorum  III,  /\6.  satis  su- 

perque  patet  et  Aretaei,  Cappadocis,  auctoritate 


i)  Teste  Cicerone  de  nat.  Deor.  11,  18.  : „Sed  dum  pa- 
lato, quid  sit  optimum,  iudicat  (Epicurus)  coeli 
palatum,  ut  ait  Ennius,  non  suspexit/* 

constat.  Eandetu  vim  habet  vox  0'  et  «j  x! m, 
et  hanc  ob  rem  Ritteri  clar.  i)  sententia,  qui  voca- 
bulum: kionoraphia  commendat,  admitti  nequit,  in 
altera  autem,  quam  eidem  debemus,  compositione: 
uraniscoraphia  syllabam  ultimam  graecam  non  esse 
iam  monui.  Caeterum  uterque,  Roux  et  Ritter,  in 
vocabulis  suis  componendis  contra  regulam  quandam 
fundamentalem  grammaticae  graecae  peccarunt,  secun- 
dum quam  littera  g in  initio  vocis  posita  necessario 
duplicanda  est  quotiescunque  in  flexione  vel  com- 
positione vocalis  simpex  eam  praecedit  2),  sic  e.  g.  a 
ftx7rTtd  formatur  nec  voro  ss-igaVr&i,  a 

f>ia-ct!ftoi>0cn' , a ui  — etc.  nequa- 

quam igitur  scribendum  esset  staphyloraphia  sed  sta- 
phylo  rr  h ap  hia  — non  kionoraphia  sed  kionor- 
rhaphia  etc. 

Uvula  sana  autem  apud  Graecos  audit  j kiovU, 
fiioi  vel  to  Hiatio?  vel  0 Kiavia-Koi  vel  denique  »' 
y*gyu$tiuvt  «S»aj,  nam  hoc,  quod  postremo  loco  attuli 
vocabulum,  apud  Hippocratem  pag.  517.  hoc  sensu 
occurrit,  et  seriori  demum  aetate  gulam  significat. 

Dissimulare  tamen  nolo  medicos  graecos,  qui 
primo  post  Chr.  nat.  saeculo  scripsere  e.  g.  Rufum 
Ephesium,  Anatom.  et  Are ta eum,  quem  iam  supra 
laudavi,  interdum  promiscue  hisce  vocabulis  uti,  ita 
ut  xict iv  et  y.iovU  unam  eandemque  obtineant  signi- 
ficationem. Sed  nihilominus  stat  sententia  mea  voca~ 


1)  Journ.  f.  Chir.  etc.  v.  Grafe.  vol.1V.  fasc.  2.  p.  378. 

2)  Conf.  Buttmanni  grammatica  graeca.  5*  20  et  ioy. 


bulum  reliquis  omnibus  esse  praeferen- 

dum, nam  Hippocratis  auctoritatem  seriorum  scripto- 
rum eorumque  negligentiorum  placitis  praestanliorem 
esse,  quis  est , qui  dubitare  audeat  ? 

Ex  quibus  omnibus  abunde  patet  illud  tantum, 
quod  ego  elegi,  vocabulum  j vere  graecum 

esse,  et  litteris  latinis  si  utimur  scribendum:  uranor- 
r b a p h e. 

2.  Priusquam  autem  ad  operationis  ipsius  de- 
scriptionem aggrediar,  brevem  huiusce  primae  forma- 
tionis vitii,  quod  in  infante  cum  omnibus  phaenome- 
nis per  undecim  annos  observandi  oblata  mihi  est  oc- 
casio, historiam  paucis  enarrare  non  utique  abs  re 
esse  visum  est. 

Historia  morbi. 

3.  Infans,  cum  nasceretur,  fuit  gracilis  ac  tenuis 
staturae,  iusta  tamen  formatione  eaque  ad  functiones 
qualescunque  necessarias  agendas  idonea  gaudens.  Li- 
cet autem  sufficiens  adesset  lac  atque  optimae  papillae 
mammillares,  succum  tamen  inde  evocare  non  valebat, 
quia  spatium  aere  vacuum  labiorum  et  linguae  actione 
fieri  non  potuit,  cum  illud  ob  fissum  palatum  cum  aere 
externo  sernper  communicaret,  ita  ut  nihil  aliud,  nisi 
ut  lacte  et  aliis  nutrimentis  aleretur,  restaret.  Facile 
et  sine  impedimentis  hoc  factum  est,  tantummodo, 
si  paulo  maior  fluidi  copia  adduceretur,  aliquantulum 
ex  uno  alterove  nare  profluebat,  quod  in  infantibus 
non  raro  occurrit. 

4-  Sub  primi  vitae  anni  finem  foramen  palati 
tantummodo  ovale  fortuito  animadverti,  et  nisi  me- 
moria nunc  me  plane  fallit,  uvulam  imam  nondum 
fissam,  uti  praeterlapsis  quibusdam  annis,  postquam 
structuram  palati  melius  cognoveram,  accuratiori  scru- 
tatione me  vidisse  arbitror.  Interea  corporis  animi- 
que vigore  gavisus  est  invaluitque  infans,  serius  au- 
tem, ut  fieri  solet,  verba  dictu  facilia  pronuntiaro 
coepit,  donec  diligenti  exercitatione  hanc  loquendi 
difficultatem  aliquo  modo  superaverit.  Singulos  sonos 
ac  verba  litteris  palatinis  composita  'vehementi  vocis 
contentione  et  obscure  tantum  elocutus  est;  — deinde 
in  loquendo  palati  fissurae  impressa  linguae  radice  oc- 
cludendae et  ita  verbis  distinctius-  pronuntiandis  ope- 
ram navasse  videbatur;  musculi  enim  labiorum,  lin- 
guae, laryngis  et  colli  maiori  actione  intendebamur. 

E litteris  palatinis  g.  k.  ch.  x.  praecipue  k elocutu 
difficile  fuit,  sonabat  ut  a ; — q contra  ut  a ; — lit- 
terae coniunctae  kn,  quominus  maximam  partem  pro- 
nuntiarentur, impediebantur,  quod  quidem  etiam  sano 
palato  praeditis  occurrit.  In  litteris  mutis,  mediis  et 
tenuibus  pronuntiandis  tantum  inter  g et  k fuit  dis- 
crimen; st  non  linguae  apicis  sed  tantum  dentium  ope 
proferebatur,  quamvis  autem  vocem  maior  exspiratio 
e naribus  comitabatur,  quam  ob  rem  interdum  ingrate 
sibilabat  infans. 

5.  Idem  vitium  congenitum  postealin  duabus  puel- 
lis adultis,  quarum  altera  quoque  lacte  materno  non 
erat  usa,  descripto  simile  vidi,  fissura  semper  in  me- 
dio palato  a spina  nasali  posteriori  ossis  palati  oriens 
pa  directione,  qua  apud  infantes  multosque  adultos 

linea  emineas  animadvertitur,  decurrit,  velum  pen- 
dulum uvulamque  in  duas  partes  aequales  (quomodo 
ili.  Graefe  1.  1.  tab.  I.  fig.  I.  hoc  vitium  ad  naturam 
egregie  depingendum  curavit,)  dividit,  qua  de  causa 
ruricolae  hoc  vitium : „uvulam  geminam“  appellant;  — 1 
nec  unquam  vero  praeter  loquelam  difficilem  aliud 
detrimentum  ex  eo  ceperunt. 

De  veli  penduli  usu. 

6.  Ex  his  satis  apparet  vitia  palati  loquelam  ma- 
gis quam  linguae  et  labiorum,  quorum  deformationes 
modico  pronuntiandi  usu  facile  superantur,  impedire, 
et  ad  articulatam’,  gratam  sonoramque  vocum  emissio- 
nem sanum  atque  integrum  requiri  palatum.  — Prop- 
ter veli  penduli  penuriam  amphibiorum  vox  est  rauca, 
coaxans,  sibilans ; — animalia  quadrupedia  palato  qui- 
dem mobili,  uti  in  hominibus  e duobus  cruribus  con- 
stanti, gaudent,  variosque  soni  modos  edere  valent, 
attamen  iis  omnibus  deest  uvula,  cuius  locum  muscu- 
lus palatinus  in  palato  medio  indicat;  — multae  ru- 
gae transversales,  subdurae,  retro  spectantes  nimiae 
mobilitatis  causa  magis  cibis  deglutiendis,  quam  voci 
edendae  inserviunt. 

In  homine  vero  velum  pendulum  in  omni  fere 
inspiratione  atque  exspiratione  plus  minusve  movetur, 
maxima  parte  spiritui  exitum  vel  per  os  vel  per  nares 
assignat;  — cibum  et  potum,  dum  bolum  format,  et 
una  cum  linguae  radice  eum  ad  oesophagum,  choanas 
narium  occludens,  promovet,  deglutiendum  iuvat. 
Ad  perficiendas  tam  varias,  a physiologis  nondum  suf- 


ficienter  enucleatas  actiones,  quamquam  plures  sint, 
quarn  solo  adspectu  forsan  concluseris,  velum  pendu-* 
lum  hominis  permagnum  musculis  mirifice  instructum 
est,  et  maximas  loquelae  partes  agit;  modica  etiam 
veli  penduli  exercitatione  officia  aliorum  organorum 
loquelae  in  se  suscipit,  quod  iam  in  cantu,  qui  ore 
aperto  fit,  praecipue  autem  in  ventriloquis,  qui  ore 
clauso,  naribus  inspirando  velo  pendulo  labrorum  et 
linguae  instar  utentes,  loquuntur,  facile  conspicitur. 

7.  Omnes  functiones  imperfecte  fiunt,  si  palatum 
mobile  iusto  minus  est,  aut  vitia  eius  organica  v.  g. 
substantiae  defectus,  sublata  cohaesio  etc.  adsunt; 
imprimis  vero  loquela,  voce  e naribus  apertis  exeunte 
absona  ingrataque  redditur,  et  haec  unica  fere  est 
molestia,  quae  inde  aegrotis  oritur;  reliquae  enim 
multo  minus  percipiuntur. 

Diversa  sanationis  tentamina. 

g.  Labium  leporinum  et  faucem  lupinam  comple- 
tam atque  incompletam  aut  sola,  aut  vario  modo  inter 
se  coniuncta  inveniri,  labium  leporinum  saepe  sana- 
tum, faucis  vero  lupinae  species  diversis  modis  et  re- 
mediis absque  sanatione  tractatas  esse , satis  superque 
inter  nos  constat  Omnes  fere  medici  hoc  vitium  ma- 
gis tantum  emendare,  quam  veram  palati  mobilis 
fissi  reunionem  conficere  moliti  sunt , quia  propter 
impedimenta,  quae  in  sanando  hocce  vitio  non  pauca, 
et  me  hercle!  superatu  difficilia  sunt,  aliaque,  quae 
inevitabile  cum  eo  coniuncta  esse  credebant,  de  felici 
successu  desperaverunt,  donec  ili.  Graefe  primus  viam 
monstraret. 


a.  Methodus  Graefiana, 


9.  111.  Graefe,  qui  — ut  hoc  tropo  utar  — in 
omnium  chirurgorum  memoria  monumentum  sibi  ex- 
struxit aere  perennius,  qui  omnes  fere  chirurgiae  par- 
tes multis  iisque  felicissimo  successu  gaudentibus  in- 
ventionibus exornavit,  primus  lianc  medendi  rationem 
accuratissima  mali  et  sanationis  descriptione  nos  do- 
cuit; multas  agendi  partes  tam  accurate  exposuit,  et 
totum  operationis  modum  ita  descripsit,  ut  non  pri- 
mas lineas,  sed  doctrinam  paene  exhaustam  legere  tibi 
videaris. 

Quae  cum  ita  sint,  nemo  facile  me  vituperabit 
vel  mihi  succensebit,  si  hanc  methodum  lectori  cuivis 
notam  esse  supponens,  ea  tantummodo,  quae  uberiori 
expositione  egere  mihi  visa  fuerint,  annotavero. 

b,  Methodus  exper.  Ebel. 

10.  Vix  per  omnium  ora  volitabat  fama  ili.  Graefe 
hancce  operationem  feliciter  perfecisse,  cum  exper. 
Ebel  infantem,  de  quo  iam  supra  dixi,  conspicatus  et 
statim  operationis  faciendae  cupidus  omnia  instrumenta 
necessaria  sibi  componi  curaret  1 ).  Ingeniosae  illius 


1)  Hoc  aestate  anni  MDCCCXV1  factum  est,  tribus  ante 
annis,  quam  Roux,  perperam  auctor  operationis 
nuncupatus,  ambas  inflaret  buccas.  Germanorum 
enim  non  est,  quaevis  vix  detecta  publici  iuris  fa- 
cere, nisi  antea  sole  clarius  fuerint  exposita  ac  felici 
coque  iterato  successu  comprobata,  unde  saepe  alius. 


Graefianae  methodi  plane  inscius  his  usus  est  instru- 
mentis: postquam  fissurae  latera  tinctura  cantharidum 


qui  magnam  de  se  excitare  studet  famam,  palmam 
adipiscitur. 

Vidi  quondam  Parthenopoli  puerum  inopem,  toto 
brachio  sinistro  carentem.  Excisionem  ossis  hu- 
meri in  eo  confectam  esse  mox  suspicatus  sum  ; ut 
autem  e cicatrice  operationis  methodum  cognosce- 
rem et  curationem  viderem,  enm  ad  me  vocavi.  Ves- 
tibus remotis  obstupui,  — humeri  enim  excisi  loco 
scapulae  totius  amissionem  animadverti,  et  operatio- 
nis modnm  et  illum,  qui  eam  perfecerat  admiratus 
eum  narrationem  de  trunco  brachii  rogavi.  Triste, 
inquit,  mihi  imponis  munus,  quis  enim  mutilus 
damni  causam  commemorare  velit?  referam  tamen 
ordine.  Iam  fere  ante  octo  annos  molitoris  famuli 
officia  suscepi,  iisque  per  aliquot  tempus  functus 
subito  molae  crepitu  nocte  experrectus  sum  et  som- 
no gravis  meiqne  impos  in  rotam  pectinatam  manu 
incidi  illaque  comminuta  retracta  animi  deliquium 
passus  sum.  Amputationem  antibracliii  frustra  ex- 
ercuere, brachioque  bis  absque  salutis  spe  rescisso 
appropinquante  hoste,  — fuit  enim  isto  tempore 
belli  contra  Francogallos  suscepti  — sine  ullo  au- 
xilio in  lectulo  cubui,  mortemque  gangraena  cum 
maxima  febre  progrediente  exspectavi.  Deo  vero 
omnia  optime  vertente  ex  evocatorum  manu  fortis- 
simi Liitzowii  quendam  ad  me  duxit,  cuius  viri 
benevoli  memoriam  animo  pio  semper  tenebo.  Ille 
vulnus  diligentissime  perquisivit,  fomentationes 
et  alia  medicamina  per  aliquot  tempus  adhibuit, 
tunc  autem  ob  nimiam  suppurationem  et  puris  in- 
filtrationem  ad  vitam  sustendam  totum  scapulae  os 
forti  incisione  solvit,  et  mox  ego  in  statum  inte- 

fortioris  saepius  obducta,  omnesque  epidermidis  par- 
tes remotae  fuerant,  usus  est  forcipe  in  apice  paene 
ad  angulum  rectum  ad  genu  formae  instar  adunco 
striis  transversis  sibi  vice  versa  respondentibus  exsul- 
cato,  ut  fortius  acum  capiat;  illi  forcipi,  quo  ili. 
Graefe  ad  extrahendas  acus  utitur,  haud  dissimilis  est 
(v.  1.  1.  tab.  II.  fig.  6).  Hoc  forcipe  apprehendit  acum 
parvam,  rectam,  semis  vel  — ad  summum  — dodran- 
tem pollicis  longam,  per  cuius  foramen tfilum  immis- 
sum fuit,  eaque  summa  cautione  adhibita  in  os  pone 
velum  pendulum  introducta,  illud  a posteriori  parte 
acu  ita  perforavit,  ut  lineas  duas  a fissurae  margine 
inhaereret;  quo  facto  aliud  instrumentum,  quod  com- 
mode cum  Graefiano  Tab.  II.  fig.  5.  depicto  compa- 
raveris, sumsit  et  prominentem  acus  apicem  fortis- 
sime arripuit,  eamque  forcipe  elapsam  uno  impetu  ex 
ore  removit ; eodem  modo  altera  acus  alteri  parti  infixa 
extrahebatur.  Extrema  fili  extra  os  chirurgico  necte- 
bantur nodo,  peritaque  manu  ita  constringebantur,  ut 
vulneris  latera  arcte  coniungerentur,  tunc  nodulo  se- 
cundo colligabantur  et  quod  restabat,  forfice  haud 
procul  a nodo  resecabatur. 

11.  Haec  operationis  methodus  re  vera  prae- 
stantissima  est,  et  hancce  suturam  cuivis,  qui  quadam 
exercitatione  atque  manus  facilitate  gaudet,  etiam 

grum,  qualis  scilicet  esse  potest,  reversus  sum. 
Quis  vero  fuerit,  utrum  medico  - chirurgus  illorum 
anilitum  exper. , nfec  ne,  ipsum  referentem  fugit; 
Certe  tamen  dignus,  qui  palam  laudaretur. 

cito  et  tuto  perficiendam  esse,  ex  dictis  sat  liquet; 
acus  ex  altero  in  alterum  secure  transfertur  instru- 
mentum, nec  ad  eam  extrahendam  artibus  ingeniose 
inventis,  quae  superveniente  tussi  aut  sternutatione 
aliisve  in  ore  impedimentis  iniucundas  facillime  affe- 
runt interruptiones,  opus  est.  Sed  singulae  cuius- 
dam rei  etiam  mentio  mihi  est  facienda;  vel  maxime 
nempe  necessarium  est  et  hanc  acum  et  Grafianam 
ante  usum  laqueo  simplici,  quali  foeminae  acu  opus 
facientes  utuntur,  cum  filo  iungere;  si  hic  laqueus  ad 
acus  foramen  admovetur,  transitum  plane  non  impe- 
dit, verum  maximam  praebet,  utilitatem,  ne  scilicet 
acus  incidente  intercapedine  a filo  seiuncta  vel  in  fau« 
ces  vel  alio  cadat,  prohibens» 

12.  Auctam  muci  secretionem  adeo  metuendam  i) 
non  animadvertimus,  atque  ore  aqua  calida  aliquoties 
perluto  infans  eiusdem  diei  partem,  totamque  fere 
noctem  dormivit.  Nullae  perturbationes  ne  febricula 
quidem  exortae  sunt,  atque  inflammatione  sine  exsu- 
datione  celeriter  evanescente  fila  die  tertio  abscinde- 
bantur. 

c.  Meae  methodi  descriptio. 

13»  Communicavi  tunc  temporis  cum  exper.  Ebel, 
quae  mihi  de  alia  quadam  palatum  suendi  methodo 
viderentur,  et  licet  tum  temporis  hanc  meam  metho- 
dum ipsi  acceptam  reddere  non  possem,  postea  tamen 
ipse  eadem  usus  est.  Utor  autem  acu  unciformi,  ei 


l)  Grafe  1.  1.  jj,  af. 

paene,  quae  ad  deligandum  aneurysma  adhibetur,  si- 
mili (v.  tab.  fig.  I.),  nisi  quod  acutissima  est,  aliam 
habet  flexionem  atque  ovale  in  apice  summo  foramen. 
Ad  ipsam  naturam  eam  depinxi,  et  facile  videbis  eam 
externa  parte  exsulcatam,  ut  filum  concipiat,  interna 
parte  autem  rotundam  esse,  ut  filum  ea  unco  Brom- 
fieldiano  facili  negotio  arripiamus;  — ne  autem  manu 
altera  impediaris,  quominus  altera  filum  capere  tentes, 
ansam  in  angulum  45  graduum  reflexi. 

De  positione  aegroti  et  chirurgi  multisque  aliis 
huc  spectantibus  vide  Graefe  1.  1. 

De  agendi  ratione. 

14.  Acum , per  cuius  foramen  filum  aequale  cera 
delitum  immissum  est,  in  os  sat  apertum  ita  inducimus, 
ut  apex  linguam  spectet,  in  eadem  directione  pone 
velum  pendulum  eam  promovemus,  et  nunc  demum 
acum  ita  vertimus,  ut  apex  pone  posteriorem  palati 
faciem  cuiusvis  lateris  collocetur.  Priusquam  acus  tra- 
ducitur sedulo  spectandum  est,  ut  acus  per  locum  de- 
stinatum transfigatur  et  ne  latam  quidem  lineam  ab  eo 
recedat,  quod  sufficiente  attentione  atque  animi  tran- 
quillitate adhibita  facile  effici  potest.  Ea  fili  pars, 
quae  intrinsecus  eminet,  supra  acus  arcum,  ad  eam 
commode  arripiendam  iaceat,  maxime  necesse  est.  His 
omnibus  observatis  palatum  iusto  loco  perfodimus,  et 
illud  fili  extremum,  quod  interno  acus  foramine 
prominet,  unco  Bromfieldiano  captum  vel  forcipe,  vel 
volsella , vel  manu  extrahimus,  idque  stricte  intenden- 
tes acum  reducimus,  quae  eodem  modo  ad  alterum 

B 2 


palati  latus  vertenda  est,  ut  iterum  filum  supra  acum 
emineat.  Si  ex  acus  tractu  sentiamus  locum  transfi- 
gendum alteri  plane  respondere,  palatum  perfodimus, 
et  fili  extremum  etiam  ex  interno  acus  foramine  et 
ore,  ut  supra  iam  monui,  extrahimus.  Facili  opera 
acum  nunc  filo  solutam  ex  vulnere,  posteriori  palati 
parte  atque  ore  reducimus. 

Quod  aLtinet  ad  fili  extrema  vide  Graefe  1.  1. 
p.  34. 

Eodem  fere  modo  reliquae  ligaturae  inducuntur, 
tantummodo,  praeter  accuratum,  quo  a margine  dis- 
tent necesse  est  spatium,  respiciendum  est,  ne  etiam 
a se  ipsae  iusto  plus  minusve  remotae  sint. 

15.  In  hacce  operationis  methodo  maxima  cura 
adhibenda,  ut  secunda  fili  extractione  hoc  etiam  ex 
acus  foramine  solvatur;  — quamvis  enim  non  magni 
momenti  sit,  qua  acus  parte  filum  primo  evellatur, 
attamen  hoc  secundo  neutiquam  sic  se  habet,  — sem- 
per  interno  acus  ore  attrahendum  est,  quo  certa 
rectaque  via  ex  acu  solvatur.  Itaque  ne  in  errorem 
delabare,  filum  semper  hoc  modo  solvere  suadeo,  at- 
que ea  de  causa  internum  os  laeve,  externum  vero, 
ut  aptius  palatum  perrumpat,  sulco  munitum  fieri  cu- 
ravi. 

16.  Rationes,  quibus  hanc  meam  oiethodum  prae 
aliis  commendandam  esse  arbitror,  hae  fere  sunt:  acu 
semel  inducta  utrumque  latus  perfigitur,  — quod  ex- 
peditus ac  minus  proclive  fit,  quia  non  etiam  instru- 
mentum, ut  acum  arcte  capiat,  observare  necesse  est;  — 
instrumenta,  quibus  acus  tenetur,  in  ore  non  muta- 
mus, ex  mutatione  enim  multa  oriuntur  incommoda ; — 

tandem  socio,  qui  nusquam  magis,  quam  in  hac  ope- 
ratione nobis  obstat,  non  egemus. 

17.  De  discrimine  quoque,  quo  partim  a fissurae 
margine  partim  a se  ipsae  removendae  sunt  ligaturae, 
nunc  nonnullae  mihi  succurrunt  notitiae.  Graefe  1.  1. 
§.  20.:  „ membrana, “ inquit,  „ tenuis  tres  lineas  Pa- 
risienses  a margine  percutienda  est,  si  vero  crassa  et 
torosa  fuerit,  duarum  linearum  spatium  relinquendum, 
quod  sufficiet,  ne  ligaturae  maturius  palatum  perscin- 
dant/' Posteriorem  hanc  sententiam  lubentissime  com- 
probo, priori  autem  agendi  rationi  potissimum  haec 
obstare  videntur : si  in  utroque  latere  tres  lineas  a mar- 
gine transmissum  distat  filamentum,  eo  ipso  spatium 
semis  pollicis  oritur,  quod  palati  tenuis  membranosi 
dislocationem  ad  latus  minime  {impedit;  immo  vero 
iam  perdifficile  est  fila  distantia  ita  adducere,  ut  verus 
intimusque  gracilium  /ulneris  laterum  contactus  fiat, 
neque  alterum  alteri  erit  impositum ; — et  si  hoc  re- 
vera factum  fuerit,  minima  causa  v.  g.  tussis,  sternu- 
tatio et  alia,  vulneris  latera  dissolvet,  mucoque  ob- 
ducta prima  non  coibunt  intentione. 

18.  Quid  vero  hic  faciendum?  — operationem 
hoc  in  casu  dissuadendam  esse,  arbitror;  — sin  autem 
etiam  atque  etiam  postuletur,  palatum,  inflammatione, 
quam  diu  fieri  potuerit,  protracta  fotaque,  ut  obdures- 
cat, curemus,  (de  quo  vide  infra)  idque  spatio  utrin- 
que  diverso  perfodiamus  v.  g.  summum  seu  primum 
tertium  (et  quintum)  filum  trium  a margine  linearum 
distantia  traducuntur,  — secundum  et  quartum  con- 
tra duarum  tantummodo;  a se  ipsa  ad  summum  lineas 
tres  Parisienses  distare  debent,  quibus  observatis  vulne- 

iis  latera  brevioribus  filis  arctius  connectuntur  et  dis- 
locatio ad  latus  tendens  prohibetur;  longiora  fila,  ma- 
iorem substantiae  vim  amplectentia  unionem  reddunt 
validiorem,  quod,  cum  molle  palatum  solidis  careat 
locis,  maximi  momenti  est.  Circiter  tertium  vel  quar- 
tum diem,  si  fda  inscindunt,  breviora  uno  vel  duobus 
diebus  prius  longioribus  forcipe  arripi  et  forfice  ad- 
unca persecari  possunt,  quia  reunionem  non  modo 
non  adiuvant,  verum  etiam  facile  suppuratione  ei 
damnum  et  perniciem  afferunt.  Caeteruin  hic  alligandi 
modus  non  modo  hoc  in  casu  commendandus  esse  vi- 
detur, sed  etiam  dignus,  quem  in  omni  tali  reunione 
semper  laudemus. 

De  nodorum  colligandorum  instru- 
mento apto. 

19.  Ad  nodos  in  profundo  ore  commode  conne- 
ctendos  instrumento  fig  2.  et  3.  depicto  utor.  E lamina 
convexa,  sex  lineas  longa,  duas  lata  constat,  quae  in 
utroque  latere  incisuris  extrinsecus  angustis,  ne  filum 
delabatur,  intrinsecus  vero  amplis  fili  extrema  excipit. 
Manubrium  quatuor  pollices  longum  annulo  lato,  in 
quem  pollex  manus  dextrae  inseritur,  praefixus  est. 

De  nodis  colligandis. 

£0.  Postquam  nodus  chirurgicus  connexus  mani- 
busque, quantum  fieri  potuerit,  intentus  est,  hoc  ore 
sat  aperto  digitisque  gracilibus  confectum , saepe  suf- 
ficiet, et  nihil  aliud,  quam  ut  nodus  secundus  eodem 
modo  nectatur,  restabit.  Ubi  hoc  autem  non  tam 
facile  pei  agitur,  ipslrumentum  illud,  quo  etiam  ad  de- 


ligandas  arterias  profundiores  uti  possumus,  adhibe- 
mus, et  nodo  secundo  nexo  filum  haud  procul  ab  eo 
abscindimus,  ne  mucus  maiori  vi  et  copia  prorumpat. 

De  variis  vulneribus,  quae  palato  ad 
cogendam  fissuram  inferimus. 

2i,  Ad  maiora  venio.  Nunquam  quidem  palatum 
molle  fissum  iungi  videmus,  nisi  sutura  margines  con- 
catenentur, attamen  maioris  hac  in  re  ponderis  est 
modus,  quo  epidermis  a lateribus  solvatur.  Tres  paulo 
ante  descriptae  methodi,  quas  unusquisque  chirurgus 
rationalis  ad  suam  voluntatem  et  usum  facile  accom- 
modare et  persequi  potest , hos  nodos  probo  labore 
expediri  posse,  sufficienter  demonstrant;  — sauciatio 
vero  marginum,  sustentatio  iliius,  qui  ad  coniunctio- 
nem  efficiendam  necessarius  est  inflammationis  adhae- 
sivae gradus,  atque  omnino  tota  praecedens  sequens- 
que cura  medicum  et  chirurgum  quam  peritissimum 
et  maxime  assiduum  desiderat,  alioquin  enim  omnis 
labor  vanus  et  irritus  erit.  Fortuito  et  cito  accedentia 
non  praesagienda  sunt,  quavis  fere  hora  alius  inflam- 
mationis et  morbi  gradus  adest,  vehementissimo  etiam 
ad  restituendam  sanitatem  in  naturam  impetu  utimur. 

Hic  est  scopulus,  in  quo  omnes  huc  usque  curan- 
di conatus  naufragium  passi  sunt , et  si  sequenti  ora- 
tiuncula, quae  mox  maiori  ambitu  publici  iuris  facien- 
da est,  in  hocce  mari  scopuloso  pharum  quasi  extruere 
mihi  contingeret,  impense  laetarer  et  ad  iteratum  ac 
indefessum  studium  in  hac  re  gravissima  ponendum 
vel  maxime  excitatam  me  sentirem. 


De  yeli  penduli  incisione. 

22.  Incisio  in  palati  partibus  facienda  tantum  ab- 
est, ut  illum  inflammationis  gradum,  qui  ad  procrean- 
dam lympham  plasticam  'requiritur,  adducat,  ut  po- 
stius levem  tantum  rubedinem  afferat,  praecipue  si 
culter  acutus  perita  cautaque  manu  trahitur.  Igitur 
incisione  ili.  Graefe  ad  marginem  tantum  applanan- 
dum  utitur.  Incisa  membrana  pulposa  palati  tempe- 
riei convenientis,  forsan  etiam  salivae  et  organi  laesi 
naturae  ipsius  gratia  citissime  consanatur,  et  saepe 
rubedinem  ne  suppuratio  quidem  sequitur;  immo  vero 
his  partibus  vehementi  inflammatione  affectis  incisio- 
nes profundae  ita  conveniunt,  ut  inflammatio,  etiamsi 
minima  sanguinis  copia  effluat,  cito  evanescat,  ita  ut 
angina  maligna,  quod  ipse  pluries  expertus  surn, 
hoc  modo  sanetur.  Secundum  incisionis  incommodum 
est,  quod  semper  aliquid  substantiae  de  margine  ex- 
secatur, quod  licet  minimum  sif,  non  negligendum 
tamen  est,  quia  alioquin  saepe  hoc  vitium  ex  parte 
illa  dehciente  apparet.  — Tandem  membranam  mu- 
cosam, qua  talem,  quae  pro  lympha  plastica  mucum 
profert  coituram  esse,  valde  dubito,  nisi  antea  eius 
naturam  immutaverimus  aut  plane  diversam  reddide- 
rimus, 

i 

i 

De  agentibus  chemicis.  i 

23.  Quatenus  ad  cogendam  membranam  mucosam 
medicaminibus  chemicis  epidermidem  solvere  valeamus, 
ex  sequentibus  liquebit.  Ill.Grafe  (1. 1.  §.  17-1Q.)  lapidem 

causticum  chirurgorum,  acidum  sulpb.  concentr.  et  acid. 
muriat.  concentr.,"  ut  epidermis  solveretur,  adhibuit. 
„Lapidis  caustici  usu,“  inquit,  „secretio  muci  paululum 
tantum  diminuebatur,  — fissura  dilatabatur,  — mem- 
brana mucosa  ita  immutabatur,  ut  ad  coeundi  disposi- 
tionem ne  minime  quidem  inclinaret,  — crustae  lu- 
teolae ortae  circiter  quartum  ad  septimum  diem  rece- 
debant/4 

24.  Rebus  sic  se  habentibus  ad  cogendam  fissu- 

ram nihil  prorsus  ex  lapidis  caustici  usu  nobis  exspe- 
ctandum esse  ex  dictis  ipsis  patet;  ut  etiam  hoc  casu 
kali  causticum  siccum  pervile  existimem  cauterium, 
rationibus  hisce  permoveor:  si  adhibetur,  quam  for- 

tissime et  profunde  partes  penetrat,  fibram  organicam 
destruit,  vitam  partium  exstinguit,  et  locis  afflictis 
sphacelum  inevitabili  modo  affert,  quo  recedente  op- 
tima apparet  granulatio.  Si  hunc  excitare  volumus 
effectum  v.  g.  ad  pontes  carnosos  corrodendos  etc. 
optimum  certe  nulloque  alio  supplendum  est  causti- 
cum, nec  igni  cedit;  — hic  vero  propter  amissam 
substantiam  fissura  etiam  magis  hiat,  — propter  vitam 
depressam  et  sublatam  crusta  quidem  nec  vero  in* 
flammatio  coeundo  idonea,  suppuratio  autem  margi- 
num completa,  optimis  papillis  stipata  oritur. 

25.  Feliciorem  eventum  ex  acidorum  concentra- 
torum  paulo  ante  dictorum  usu  speramus.  ,, Fissura* 
latera/4  inquit  ili.  Grafe  1.  1.,  „propius  accedunt,  to- 
rosiora, rubriora,  densiora  ac  validiora  redduntur;  — • 
muci  secretio  non  augetur ; — velo  pendulo  aliam  na- 
ruram  (corii  scii.)  imponere  videntur.  — Quotidie  to- 
tus fissurae  margo  semel  acido  sulphurico  concentrato 


obducitur,  donec  crustae  luteolae  ubique  appareant;  — 
post  partium  deletarum  solutionem  vulnus  quotidie 
acido  muriatico  concentrato,  quo  membrana  mucosa 
adhuc  magis  immutari  dicitur,  illinitur.  Ad  septimum 
vel  decimum  diem  crustae  decedunt,  vulnus  papillas 
faciemque  descriptam  exhibet,  et  nunc  demum 
reunio  tentanda  est.“ 

26.  Si  hanc  rem,  uti  se  habet  non  leviter  tra^ 

ctamus,  sed  diligentius  lustramus,  in  hanc  statim  inci- 
dimus quaestionem:  utrum  partium  externarum  vul* 

nus,  cuius  latera  suppurantia  eandem  ac  illud,  quod 
modo  descripsi  vulnus,  faciem  prae  se  ferunt,  sola 
prima  intentione  sanare  studeamus?  ( — cum  tamen 
alias  e.  g.  tertio  die  post  factam  labii  leporini  opera- 
tionem casu  adverso  supervenienti  deligatio  nova  im- 
ponenda sit,  et  vulnus  papillis  pulcherrimis  conspi- 
cuum, antea  descripto  simillimum  inveniatur;  — ) an 
alia  quoque  remedia  v.  g.  novam  vulnerationem,  scar- 
rificationem  et  alia,  quorum  usus  a re  non  alienus 
est,  in  auxilium  vocemus,  et  antea  adhibere  malimus? 
Certo  sine  dubio;  Prima  intentio  in  utroque  vulnere 
salva  esse,  singulae  papillae  convenienter  se  attingere 
et  coire  possunt;  — sed  num  certo  hoc  supponi,  et 
haec  coniunctio  absoluta  et  stabilis  haberi  potuerit, 
quaeritur;  attamen  in  labio  leporino  potius,  quam 
palato  molli  sanando  salubrem  se  praestiterit,  in  eo 
enim,  quod  difficilius  coit,  cogendo  multis  aliis  reme- 
diis ad  coniunctionem  efficiendam  aptis  caremus. 

27.  Ut  autem  optima  quaevis  de  prospero  huiusce 
operationis  successu  sperare  et  augurari  possimus,  haec 


imprimis  sunt  spectanda,  et  'summa  in  iis  efficiendis 
cura  ponenda: 

1)  natura  membranae  mucosae  integra  fere  immu- 
tanda eiusque  functio,  qua  talis,  si  fieri  possit,  plane  tol- 
lenda est;  — 

2)  epidermis  ita  solvenda,  ut  eodem,  quo  rece- 
dit, tempore  suppuratio  ne  superveniat;  — 

3)  proximus  accessus  intimusque  vulneris  laterum 
contactus  per  tempus  ad  coeundum  necessarium  non 
est  impediendus;  — 

4)  Conveniens  inflammationis  adhaesivae  gradus 
sequelarum  cura  fovendus  est. 

De  primae  indicationis  ratione. 

a8.  Si  vitium  hocce  primae  formationis  tantum 
in  velo  pendulo  praeter  naturam  fisso  constat,  nec 
ullus  substantiae  defectus  quoad  intensitatem  et  exten- 
sitatem  adest,  neque  antea  cachexiae  aliive  morbi  in- 
tercurrentes nobis  sanandi  sunt,  acribus  medicaminibus 
in  ea  palati  mollis,  quae  fissuram  spectat,  parte  in- 
flammationem levem  diutius  minus  ve  diu,  ut  res  pos- 
cunt, protractam  ( — ad  summum  forsan  nonnullis 
intermissionibus  interpositis  dies  21  — ) excitamus. 
Quotidie  semel  vel  bis  palato  tincturam  cantharidum 
capsici  annui,  euphorbii,  piperis  cayennensis,  aetbe- 
rem  sulpburicum,  muriaticum  aliave  penicillo  induci- 
mus. Cum  vero  fieri  non  possit,  ut  diversum,  quem 
in  diversos  homines  exercent , effectum  a priori  defi- 
niamus, hoc  tantum  in  universum  dici  potest,  ea, 
si  fortius  agant,  vel  diluenda  vel  rarius  adhibenda 
esse,  — quodsi  vero  non  sufficere  videantur  saepius 

illis  acribus  vel  acido  muriatico  vel  sulphurico  semper 
tamen  ea  utemur  cautione  adhibita,  ut  ne  crustae, 
quae  semper  vehementiorjs  in  materiam  impetus  hu- 
iusque  materiae  defectus  suspicionem  excitant,  exo- 
riantur. Optimum  fere  remedium  est  argentum  ni- 
tricum  fusum  purum,  quo  una  cum  reliquis  utimur; 
usus  ipse  factu  facilis  atque  effectus  hic  plane  conve- 
niens est,  — nec  ullum  medicamen  organicae  cry» 
stallisationi  (sit  venia  verbo  barbaro)  hoc  magis  favet, 
papillas  — et  siquidem  ullo  remedio  hoc  effici  potue* 
rit,  — materiem  organicam  excitat.  Aegrotum,  cui 
a causa  syphilitica  palatum  unguis  ambitu  perrosum 
fuit,  multis  aliis  medicaminibus  obturatoribusque  per 
longum  tempus  frustra  tractatum,  mox  convalescere 
,vidi,  cum  lapis  infernalis  adhiberetur.  Quum  postea 
saepe  eundem  huiusce  remedii  effectum  in  iisdem  ma- 
lis observaverim , suspicio  spesque  certa  mihi  est  ex- 
orta id  fissuram  materia  procreanda  coarctare;  — in 
superficie  humida  mediocriter  adhibitum  nunquam 
crustas  elicit,  cuticula  alba  paulo  post  tinctura  aloes 
et  aliis  facili  negotio  abluitur,  et  nisi  suppuratio  ad- 
fuerit, talis  vulneris  latera  ad  coeundum  idonea  appa- 
rent. 

29.  Si  naturam  membranae  mucosae  immutatam, 
eiusque  functionem  sublatam,  multa  vasa  arteriosa 
inflammatione  diu  protracta  exorta  et  quae  iam  ade- 
rant, dilatata  esse,  ita  ut  massa  contactusque  puncta 
aucta  sint,  cognoscimus,  — si  ductus  excretorii  glan- 
dularum mucosarum  et  eae  ipsae  concrescendo  conglu- 
tinatae sunt,  apta  cura  suppurantibus,  quae  in  mar- 
gine iungendo  ortae  sunt,  partibus  medemur,  ita  ut 

inflammatio  vicinarnm  partium  non  evanescat,  et  ad 
perficiendam  secundam  transimus  indicationem. 

Quomodo  epidermis  solvatur. 

30.  Aptissimo  'modo  exper.  Ebel  tincturae  can- 
tharidum fortissimae  applicatione  pluries  repetita  epi- 
dermidem ubique  solvit,  et  sutura  secundum  metho- 
dum suam  minime  vituperandam  facili  opera  confecta 
laterum  vulneris  reunionem  certo  adduxisset,  si  antea 
primae  indicationi  satisfecisset , et  inflammationem, 
quae  in  ore  mox  evanescebat  aluisset.  ; Etiam  lapide 
infernali  interdum  nobis  utendum  esse,  supra  iam 
monui,  et  pluries  brevibus  tantum  intervallis  inter- 
fectis et  ubique  adhibeatur,  ut  completa  fiat  et  con- 
grua totius  fissurae  excoriatio  et  praeterlapsis  duode- 
cim vel  quindecim  horis  cuticula  alba  ablata  reunio 
perficiatur,  necesse  est.  • — Tandem  ad  solvendam 

epidermidem  ferramenti  candentis  usus  neutiquam  con- 
temnendus est,  perita  manu  adhibitum  forsan  opti- 
mum est  medicamen.  Conveniens  ferramentum  supra 
lampadem  flamma  spiritus,  vel  in  prunis  candentibus, 
vel,  ut  caloris  gradum  thermometro  metiamur,  in 
oleo  ferventi  ita  calefiat,  'necesse  est,  ut  usu  82  gra- 
dus R.  adaequet,  quo  epidermis  pustularum  forma 
elevatur,  et  apta  inflammatio  provocatur.  Hunc  ca- 
loris gradum  non  egredi  nos  oportet,  quia  alias  crus- 
tae earumque  noxa  materiae  defectus  et  suppuratio 
sequerentur.  Scarrificationes  leves  in  quovis  epider- 
midem solvendi  modo  exsudandae  lymphae  coagula- 


bili  magnopere  succurrunt.  (Scarrificationis  descriptio- 
nem in  aliud  differro  tempus). 

De  indicatione  tertia. 

31.  Tertiae  indicationi  satisfacimus  ipsa  sutura 
imponenda,  eique  conservandae  consulimus  omnibus, 
quae  damnum  ei  afferre  possent,  removendis  e.  g. 
sternutatione,  tussi,  oscitatione,  singultu,  inspiratio- 
nibus atque  exspirationibus  violentioribus  etc.  quiete 
aegroto  imponenda,  luminis  denique  solis  et  frigoris 
iniuria  sedulo  ab  eo  arcenda. 

De  indicatione  quarta. 

32.  Quartam  hancce  indicationem  ili.  Grafe  1.  1. 
§.  25  et  seq.  penitus  exposuit,  omnia  fere,  quae  de 
ea  monenda  essent  exhauriens,  ita  ut  nihil  iam  [mihi 
addendum  sit , nisi  me  secretionem  muci  iusto  maio- 
rem rescissis  fili  extremis  et  deglutitionem  difficilem 
non  vidisse.  Si  inflammatio  minuitur,  et  ligaturae  non 
arcte  cohaerere  videntur,  remediis  antea  dictis  novum 
irritamentum  addendum  et  intumescentia  elicienda  est, 
quam  praecipue  calor  eminus  per  radios  efficiens  et 
ex  ferro  candenti  profluens  provocat. 


Explicatio  tabulae. 


Fig.  I.  Acus,  qua  ad  suturam  perficiendam 
utor. 

a.  internum  foraminis  os,  in  quo  filum  extrahen- 
dum arripi  debet. 

b.  manubrium. 

Fig.  II.  Instrumentum  nodis  nectendi*  in- 
serviens. 

b.  incisura  filo  recipiendo  apta. 

c.  annulus,  in  quem  pollex  inseritur. 

d.  bacillum  laminam  cum  annulo  coniungens. 

Fig.  III.  Facies  laminae  superior,  in  qua  in- 
cisurarum indoles,  pro  qua  nempe  intrinsecus 
latiores,  extrinsecus  vero’angustiores  sunt,  accu- 
ratius apparet. 

Fig.  IV.  Externa  acus  facies. 

a.  externum  foraminis  os,  a quo  sulcus,  cui  filum 
immittitur,  sursum  tendit. 

Reliqua  instrumentorum  indoles  et  forma  ex  ipsis 

figuris  satis  cognoscitur. 

